Juraj Weincziller

**Juraj Weincziller** (* 16. január 1937, Poprad, Česko-Slovensko – † 7. december 1995, Bratislava, Slovensko) bol slovenský horolezec, horský vodca, záchranca, učiteľ lyžovania a kameraman.

## Životopis
Popradský rodák bol zamestnaný ako fyzik Slovenskej akadémie vied na Lomnickom štíte a neskôr pracoval  na Kontrolnom meracom stredisku Správy rádiokomunikácií. Býval v Dolnom  Smokovci - Pod lesom. Od roku  1963 externe spolupracoval s Československou televíziou  a od roku 1970 bol stálym zamestnancom, kameramanom a redaktorom Slovenskej televízie. Orientoval sa najmä na spravodajstvo z Vysokých Tatier a ich okolia. Zaznamenával na filmový pás záchranné akcie Horskej služby TANAPu a venoval sa najmä dokumentárnemu filmu. Bol vynikajúcim a uznávaným horolezcom. Vo Vysokých Tatrách uskutočnil viac ako 500 výstupov, z toho 45 prvovýstupov, medzi nimi mnohé v zime. Pôsobil v Alpách, na Kaukaze, v horách Južnej Ameriky, na Pamíre, v Atlase, na Aljaške, v Himalájach. Bol dobrovoľný člen Horskej služby TANAPu.

## Horolezecké výstupy a expedície
*Alpy
** 1966 - Matterhorn – severná stena, Bonattiho cesta, tretí výstup: M. Kriššák, J. Weincziller
** 1967 - Grandes Jorasses – Walkerov pilier: M. Kriššák, J. Weincziller, Č. Wojcik, Ľ. Záhoranský
** 1967 - Petit Dru – severná stena: M. Kriššák, J. Weincziller
** 1967 - Petit Dru – Bonattiho cesta: M. Kriššák, J. Weincziller / Č. Wojcik, L. Záhoranský
* Grossglockner Welzenbachovou cestou 
* Severná stena Gross Wenediger ( s Ivanom Gálfym a Ivanom Urbanovičom)
* Grand Capucin
* Východná stena Mont Blancu
* Rébuffatova cesta na Aiguille Du Midi
*Kaukaz
** 1959 - Voľnaja Hispanija ()
*Andy
** 1975 - člen expedície do Južnej Ameriky, ktorej účastníci vystúpili na Huascarán v Peru a Illimani v Bolívii. Z tejto akcie pripravil 5-dielny seriál.
*Himaláje
** 1969 - člen expedície na Nanga Parbat
** 1973 - člen vodáckej expedície, ktorá splavovala himalájsku rieku Dúdh Kosí
** 1979 - člen expedície na Jannu (Kumbhakarna) v Nepále
** 1987 - kameraman STV v expedícii na Mount Everest
*Aljaška
** 1980 - na pamiatku Milana Kriššáka, ktorý zomrel po havárii vrtuľníka v roku 1979, vystúpil spolu s Michalom Orolinom, Danielom Bakošom, Vladimírom  Petrikom, Philipom Johnsonom, Ivanom  Fialom, Gejzom Haakom a Miroslavom Neumannom v dňoch 12. a 13. júna novou cestou z juhu na severoamerický Mount McKinley.
*Pamír
**1979 - Štít Piotrovského (), severná stena, prvovýstup, Ivan Fiala, Miloslav Neumann, Michal Orolin a Juraj Weincziller
**Štít 50. let ozbrojených síl (), západná stena, prvovýstup, 8. – 10. 7., Ivan Fiala, Miloslav Neumann, Michal Orolin, Juraj Weincziller, Miloš Maťašák a päť sovietskych horolezcov
**Pik Komunisma (), pilier Burevestnik, Ivan Fiala, Juraj Weincziller a dvaja ďalší horolezci (In: Ivan Fiala, portrét významného slovenského horolezce 70. let minulého století.

## Galéria

Wincziller Juraj , Kriššák Milan.jpg|Juraj Weincziller a Milan Kriššák (vľavo) po prelezení západnej steny Lomnického štítu v roku 1968.
Juraj Weincziller a Eugen Šándory 1967.jpg|Juraj Weincziller (vpravo) a Eugen Šándory (vľavo), pracovník Horskej služby TANAPu, ktorý zahynul po páde helikoptéry v roku 1969 vo Vysokých Tatrách
Juraj Weincziller, cintorín V Novom Smokovci.jpg|Cintorín v Novom Smokovci vo Vysokých Tatrách


## Ocenenie
Za záchranu života mexickému horolezcovi pri výstupe na Aconcaquu mu UNESCO udelilo v roku 1983 Cenu fair play (spolu s Ivanom Fialom a Vincentom Dubeňom).

## Filmová tvorba
**Odvrátená tvár Vianoc tatranských* - Rekonštrukcia tragédie, ktorá sa odohrala vo Vysokých Tatrách na Vianoce v roku 1962
**V krajine Šerpov* - Film mapuje cestu krajinou Šerpov (Solukhumbu) pod masív Mount Everestu. Približuje život domorodých obyvateľov, ukazuje hlavné mesto Šerpov, Namche Bazar, a nemocnicu v dedinke Khumbe, ktorú za pomoci nadácie dal postaviť legendárny novozélandský horolezec a prvý pokoriteľ Everestu, Edmund Hillary. Ukazuje život v okolí kláštora v Tengboche a symbolický cintorín v Gorakshepe, ktorý bol vybudovaný na počesť obetí Everestu
**Everest 87* - Film o ceste československých horolezcov na najvyššiu horu sveta Mount Everest
**Fitz Roy* - Dokumentárny film o ceste československých horolezcov na jeden z najťažších kopcov na hranici medzi Čile a Argentínou -  Fitz Roy -  (V roku 1984 získal film hlavnú cenu na prestížnom festivale v talianskom Trente.)

### Účinkovanie vo filme
**Expedícia TANAP*
* *Hej pod Kriváňom* (spolupráca na tvorbe filmu z Majstrovstiev sveta v klasickom lyžovaní 1970 vo Vysokých Tatrách.

## Referencie

## Iné projekty

## Externé odkazy
*regiontatry.sk/osobnosti 
*csfd.cz

Kategória:Slovenskí horolezci
Kategória:Slovenskí kameramani dokumentárnych filmov
Kategória:Osobnosti z Popradu